שדרות טבע וגלריות

מוזיאון שדרות טבע וגלריות הוא מוזיאון פתוח ייחודי השוכן בקמפוס אדמונד י ספרא של האוניברסיטה העברית בגבעת רם בירושלים.
 סקירה כללית 
מוזיאון שדרות הטבע והגלריות נוסד בקיץ של שנת 2003 ביוזמתו ובניהולו של פרופ' ג'ף קמחי. המוזיאון מציע לבני כל הגילאים מגוון חוויות הקשורות בתולדות הטבע של ישראל, במדע ובחשיבה המחקרית. 

המוזיאון משתרע מהכניסה הראשית ועד לקצהו הרחוק של הקמפוס ומלווה בשלטי הסבר. רוב התערוכות בו נגישות לכיסא גלגלים, ואפשר לבקר בו ללא תשלום בכל ימות השבוע. 

בתיבה שבסמוך לעמדת השמירה בכניסה הראשית לקמפוס ניתן לאסוף עלון הדרכה של המוזיאון בשם בשבילי הקמפוס, או בגרסתו האנגלית, Campus Strolls. העלון כולל מפה מפורטת של הקמפוס ותיאור נקודות נבחרות בקמפוס אשר בתוכן תערוכות המוזיאון. 

 תצוגות המוזיאון 
המוזיאון הפתוח 'שדרות הטבע והגלריות' מציג שש תערוכות קבועות:
ממוזער|פיסת גזע מעץ סקויה ענק, המוצגת כחלק משדרת העצים.
שדרת העצים
חמישים עצים מבתי גידול שונים ברחבי העולם הופכים את הקמפוס לאוצר בוטני של ממש. לכל אחד מהעצים מוצמד שלט המתאר את אותו ומרחיב על מקומו בהיסטוריה ובפולקלור. ישנה אפשרות להוריד לנייד ללא תשלום מדריך קולי לסיור העצים שהופק על ידי שדרות הטבע והגלריות. 
ממוזער|דגמים של נץ קצר-אצבעות (למעלה) ועקב חורף מזרחי (למטה), שתי ציפורים חולפות המוצגות שביל הציפורים.

שביל הציפורים
בתערוכה זאת חמישים דגמי ברונזה של ציפורים בגודל נאמן למקור המלווים בשלטי הסבר. הדגמים מחולקים לארבע תצוגות נפרדות, בהתאם לזמני והרגלי הנדידה ותקופות הופעתם בישראל:
 ציפורים חורפות, המגיעות בסתיו מאירופיה ואסיה.
 ציפורים מקייצות, המגיעות באביב מאפריקה.
 ציפורים חולפות, העוצרות בארץ בסתיו ובאביב, בדרכן בין אירו-אסיה לבין אפריקה.
 ציפורים יציבות השוהות בישראל דרך קבע.

גינת האבולוציה של הצמח
ממוזער|מבט אל התצוגה המקורה "מגשרים בין המדעים".
בגינת חן זו ניתן להתהלך דרך 500 מיליון שנות היסטוריה של הצמחים. שלטים לאורכה מתארים את נקודות התפנית המרכזיות באבולוציה של צמחים, ומפנים את מבט המבקרים אליהן. בין נקודות המפנה ניתן למצוא את עליית הצמחים מהמים ליבשה; התפתחות שורשים, עלים וצמיחה כלפי מעלה; צמחי הזרעים הראשונים, צמחים מחטניים וצמחי פרח מוקדמים; וכן הסתגלות של צמחים מודרניים לסביבות לחות ומדבריות.

מגשרים בין המדעים
התערוכה הממוקמת בלובי אולם קנדה מציגה מגוון תחומים מדעיים ומראה כיצד שיתוף פעולה מצד מדענים מתחומים שונים, המוכנים לחצות את הגבולות הדיסצפלינריות, מביא להישגים מדעיים משמעותיים. החוקרים המוצגים בתערוכה הם חברי סגל באוניברסיטה העברית.
ממוזער|שלט בכניסה לטיילת 'הסדר שבטבע', המזמין אורחים לסיור עצמאי.

טיילת בחורשה
שביל ההליכה המעגלי עובר בחורשת אורנים בחלק הפחות בנוי של הקמפוס. מלבד העצים הגבוהים שניטעו בעיקר בשנות ה-50, כל הצמחייה טבעית. כאן אפשר למצא פינות שלוות, ליהנות ממגוון עשיר של צמחי בר, וגם ללמוד מהשלטים שלאורך הדרך עד כמה הטבע הכאוטי-לכאורה הוא בעל סדר משלו.
ממוזער|גלגל אינטראקטיבי "פרח החודש", אותו ניתן למצוא בטיילת פרחי הבר.

טיילת פרחי הבר
הטיילת עוברת דרך פריחה של מגוון מינים של פרחי בר, במיוחד בחודשי האביב. השילוט לאורך השביל מציע חידות, שאלות ומידע על פרחי הבר בעונות השונות. יש לציין: בשנים האחרונות, הצמחים באזור זה טופלו למניעת שריפות בתקופת האביב המאוחרת, דבר שצמצם את כמות ואת מגוון המינים הפרחים בעונה זו.

 פרסומים 
שדרות הטבע והגלריות מוציא לאור ספרים המרחיבים על אוצרות קמפוס ספרא:
 Michael Avishai and Jeff Camhi, Fifty Tree Tales: Edmond J. Safra Campus, Givat Ram Tree Guide (Jerusalem: Nature Park & Galleries, 2007). Available at the Michlol (מכלול) bookstore, Edmond J. Safra campus.
 Jeff Camhi: A Dam in the River: Releasing the Flow of University Ideas. (Algora Publishing, 2013).
מבחר מאמרים מחקריים:
 Jeff Camhi, “Pathways for communicating about objects on guided tours.” Curator: The Museum Journal 51(3): 2008, 277–296.
 Dina Tsybulskaya and Jeff Camhi, “Accessing and incorporating visitors’ entrance narratives in guided museum tours.” Curator: The Museum Journal 52(1): 2009, 81–100.
 Jeff Camhi, Dina Tsybulskaya and Jeff Dodick, "An ‘open campus museum’ for sharing science with the public.” International Journal of Science in Society 4(4): 2013, 101–108.

 קישורים חיצוניים 

 אפליקציית שדרות טבע וגלריות בקמפוס גבעת רם

בוטניים
קטגוריה:האוניברסיטה העברית בירושלים: מבנים
קטגוריה:קמפוס האוניברסיטה העברית בגבעת רם
קטגוריה:ישראל: מוזיאונים למדע, טכנולוגיה וטבע